Diari Oficial de la Generalitat Valenciana


Sumari del DOGV 9855, del 23-05-2024 (2024/4622)

RESOLUCIÓ de 25 d'abril de 2024, de la consellera d'Hisenda, Economia i Administració Pública, per la qual es proveïx, pel sistema de lliure designació, el lloc de treball anunciat en la convocatòria 23/2024, de 7 de febrer de 2024 (DOGV 9788, 14.02.2024).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9855

Data del DOGV
:   23-05-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/4622


Data del document
:   25-04-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 25 d'abril de 2024, de la consellera d'Hisenda, Economia i Administració Pública, per la qual es proveïx, pel sistema de lliure designació, el lloc de treball anunciat en la convocatòria 23/2024, de 7 de febrer de 2024 (DOGV 9788, 14.02.2024). [2024/4622]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió del lloc de treball 37415, cap del Servei de Registres, corresponent a la convocatòria 23/2024 de 7 febrer de 2024, (DOGV 9788, 14.02.2024), pel procediment de lliure designació, així com els informes d'idoneïtat de la Subdirecció General de la Junta Superior de Contractació Administrativa i de la Sotssecretaria de la Conselleria d'Hisenda, Economia i Administració Pública,   
  
De conformitat amb el que disposa l'article 115 de la Llei 4/2021, de 16 d'abril, de funció pública valenciana, així com els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m'atribuïx l'article 115,1 de la Llei 4/2021, de 16 d'abril, de funció pública valenciana, resolc:  
  
Nomenar María Muñoz Prats, amb NRP \*\*\*9118\*\*\*, funcionària de carrera del cos superior de l'Administració A1-01, per al lloc 37514, cap del Servei de Registres, grup A1, classificació F A1 28 E050 sector general.  
  
El motiu pel qual es considera idònia la persona nomenada per al lloc és que complix els requisits de participació previstos en la convocatòria per a optar al lloc, i d'acord amb la documentació aportada, atesa l'especial responsabilitat i confiança del lloc, per l'experiència de la persona admesa en llocs relacionats amb la contractació del sector públic, el seu currículum i el seu corresponent full de servicis i les habilitats professionals que se'n desprenen, així com dels mèrits aportats.   
  
El cessament en l'actual lloc de treball es produirà d'ofici el dia en què es publique la present resolució. La presa de possessió en la nova destinació es produirà l'endemà del cessament.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes a comptar de l'endemà de la notificació, o bé recurs contenciós administratiu davant el jutjat contenciós administratiu de València, o davant el jutjat contenciós administratiu de la circumscripció on tinga el demandant el seu domicili, en el termini de dos mesos a comptar de l'endemà de la notificació. Tot això de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que s'utilitze qualsevol altra via que es considere oportuna.  
  
València, 25 d'abril de 2024. El sotssecretari de la Conselleria d'Hisenda, Economia i Administració Pública (p. d. R 12.02.2024; DOGV 9792, 20.02.2024): Carlos Pablo Gracia Calandín.